hotchpotch/miracl-hf-unified huggingface dataset:
Tetraceratops
Tetraceratops (nimen merkitys: "”nelisarvinaama”") on sukupuuttoon kuollut varhaisella permikaudella elänyt synapsidisuku, joka saattaa olla varhaisin tunnettu terapsidien edustaja. Sukuun luettu laji on nimeltään "Tetraceratops insignis". Sen tunnettu fossiili on löydetty Yhdysvalloista, Texasista. Tämä fossiili on kuitenkin puutteellinen, ja tähän asti julkaistuissa tutkimuksissa "Tetraceratops" on välillä luokiteltu terapsidiksi ja välillä joksikin muuksi synapsidiksi.
"Tetraceratops insignisin" kallon pituus on suunnilleen 90 mm, ja sen ominaispiirteisiin kuuluvat luiset kyhmyt kuonon "premaxilla" ja "os praefrontale" -luissa sekä alaleuan "angular"-luussa. Nämä kyhmyt saattoivat olla sarvien kiinnittymiskohtia. Jos alaleuan kyhmyt lasketaan mukaan, tällä eläimellä on oikeastaan kuusi eikä neljä sarvea.
"Tetraceratopsin" luokittelusta ei ole oltu täysin yksimielisiä, sillä se tunnetaan vain yhdestä osittain säilyneestä kallosta ja alaleuan luusta. 1900-luvulla se oli välillä luokiteltu terapsideja ”primitiivisempiin” synapsidiheimoihin Eothyrididae sekä Sphenacodontidae. Tämän lisäksi sitä oli pidetty myös terapsidina.
Tämä luokittelun kiista on jatkunut 2000-luvulle asti, jolloin tehty tutkimus kyseenalaisti "Tetraceratopsin" aseman varhaisimpana tunnettuna terapsidina, ja sen epäiltiinkin olevan heimon Sphenacodontidae edustaja. Sen statusta terapsidina kuitenkin tuki fossiilin uudelleenkuvaus 1900-luvun puolivälistä. Lisäksi toinen 2000-luvulla tehty tutkimus näyttäisi osoittavan "Tetraceratopsin" olevan terapsidi, ja kaikkien muiden terapsidien sisarryhmä.
Jun Liu, Bruce Rubidge ja Jinling Li (2009):
E. Amson & M. Laurin (2010):
Raitatuliperä
Raitatuliperä ("Stagonopleura bella") on loistopeippojen heimoon kuuluva varpuslintu.
Raitatuliperää tavataan Australian kaakkoisosissa ja Tasmaniassa. Lajia on kuvattu yleisesti ottaen harvinaiseksi, mutta Tasmaniassa se on yleisempi kuin Manner-Australiassa. Lajin ei uskota olevan vaarassa, ja se on luokiteltu elinvoimaiseksi.
Naamiotuliperä
Naamiotuliperä ("Stagonopleura oculata") on loistopeippojen heimoon kuuluva varpuslintu.
Naamiotuliperää tavataan Australian lounaisosissa. Lajia on kuvattu harvinaiseksi, mutta sen kannankehitys on vakaa. Sen ei uskota olevan vaarassa, ja laji on luokiteltu elinvoimaiseksi.
Oliivituliperä
Oliivituliperä ("Neochmia temporalis") on loistopeippojen heimoon kuuluva varpuslintu.
Oliivituliperää tavataan luonnonvaraisena Australian kaakkois- itä- ja koillisosissa. Lajia on yleiseksi tai paikallisesti yleiseksi, ja sen kannankehitys on vakaa. Laji on luokiteltu elinvoimaiseksi.
Punatuliperä
Punatuliperä ("Neochmia phaeton") on loistopeippojen heimoon kuuluva varpuslintu.
Punatuliperää tavataan luonnonvaraisena Australian pohjoisosissa sekä Indonesiassa ja Papua-Uudessa-Guineassa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Laji on luokiteltu elinvoimaiseksi.
Dicamptodon
Dicamptodon on pyrstösammakoiden lahkoon kuuluva suku. Se luokiteltiin aiemmin aksolotlien alaheimoon Dicamptodontinae tai omaksi heimokseen lännenaksolotlit (Dicamptodontidae), mutta kuuluu nykyään aksolotlien heimoon.
"Dicamptodon"-suvun lajit ovat suuria ja vahvoja pyrstösammakoita, jotka elävät toukkana vuosia. Aikuiset eläimet elävät maalla, ja ovat 17–35 senttiä pitkiä.
Suvun "Dicamptodon" lajeja tavataan Pohjois-Amerikan Tyynenmeren-puoleisella rannikolla. Niitä esiintyy vanhojen metsien keskellä sijaitsevissa virtapaikoissa. Toukat elävät virroissa ja aikuiset virtojen rannoilla.
Hedelmöitys on sisäinen. Naaras munii kiville tai puun palasten päälle.
Lajit syövät enimmäkseen selkärangattomia eläimiä, mutta joskus myös pieniä liskoja ja nisäkkäitä.
Sukuun kuuluu neljä lajia:
Australianruokopeippo
Australianruokopeippo ("Neochmia modesta") on loistopeippojen heimoon kuuluva varpuslintu.
Australianruokopeippoa tavataan Australian itäosissa. Lajia on harvinaiseksi tai paikallisesti yleiseksi ja satunnaisesti runsaslukuiseksi. Se on luokiteltu elinvoimaiseksi.
Harmaatäpläpeippo
Harmaatäpläpeippo ("Euschistospiza dybowskii") on loistopeippojen heimoon kuuluva varpuslintu.
Harmaatäpläpeippoa tavataan Beninissä, Burkina Fasossa, Kamerunissa, Keski-Afrikan tasavallassa, Tšadissa, Kongon demokraattisessa tasavallassa, Norsunluurannikolla, Etiopiasas, Ghanassa, Guineassa, Guinea-Bissaussa, Nigeriassa, Sierra Leonessa, Etelä-Sudanissa, Sudanissa, Togossa ja Ugandassa. Lajin kannankehitys on vakaa, ja se on luokiteltu elinvoimaiseksi.
Andy Stewart
Andy Stewart (30. joulukuuta, 1933, Glasgow, Skotlanti - 11. lokakuuta, 1993) oli skotlantilainen muusikko ja Ewan Stewartin isä.
Stewart syntyi Glasgowissa. Hänen perheensä muutti Perthiin vuonna 1938 ja sen jälkeen Arbroathiin vuonna 1944. Hän kävi Musiikkikoulun Glasgowissa ja hänen ensimmäinen albumi oli "Come in-Come in". Hänen levy oli top-listalla vuoden. Hän oli myös mukana televisiossa nimeltä "The White Heather Club" ja vielä "The Ed Sullivan Show". Stewart muutti takaisin Glasgowiin vuonna 1993 ja kuoli samana vuonna.
Stewart meni naimisiin Sheila Stewartin kanssa ja heille syntyi lapsi nimeltä Ewan Stewart, josta tuli myöhemmin näyttelijä.
Tummatäpläpeippo
Tummatäpläpeippo ("Euschistospiza cinereovinacea") on loistopeippojen heimoon kuuluva varpuslintu.
Tummatäpläpeippoa tavataan Angolassa, Burundissa, Kongon demokraattisessa tasavallassa, Ruandassa ja Ugandassa. Sitä on kuvattu paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.
Gabonintöpöpeippo
Gabonintöpöpeippo ("Ortygospiza gabonensis") eli aiemmalta nimeltään helmitöpöpeippo on loistopeippojen heimoon kuuluva varpuslintu.
Punatöpöpeippo
Punatöpöpeippo ("Plaudipasser locustella") on loistopeippojen heimoon kuuluva varpuslintu.
Punatöpöpeippoa tavataan Angolassa, Botswanassa, Kamerunissa, Kongon tasavallassa, Kongon demokraattisessa tasavallassa, Gabonissa, Malawissa, Mosambikissa, Tansaniassa, Sambia, Zimbabwessa, Keniassa ja Nigeriassa. Lajin kannankehitys on vakaa, ja se on luokiteltu elinvoimaiseksi.
Yrjö (Cambridgen herttua)
George (Yrjö) William Frederick Charles, Cambridgen 2. herttua (26. maaliskuuta 1819 Hannover – 17. maaliskuuta 1904 Lontoo) oli Ison-Britannian kuningasperheen jäsen ja maan asevoimien ylipäällikkö vuosina 1856–1895.
Yrjö oli Cambridgen herttua Adolfin ainoa poika ja hän peri isänsä herttuan arvon vuonna 1850. Hänen isoisänsä oli Englannin kuningas Yrjö III ja hän oli kuningatar Viktorian serkku. Herttua Yrjö aloitti sotilasuransa Hannoverin kuningaskunnan armeijassa ja siirtyi Britannian armeijaan 1837 everstinä. Krimin sodassa 1854–1856 hän toimi aluksi ensimmäisen divisioonan komentajana ja osallistui kaikkiin merkittäviin taisteluihin, joskaan ei ollut erityisen taitava sotapäällikkö. Hänet ylennettiin 1856 kenraaliksi ja 1862 sotamarsalkaksi. Hallitsijaperheeseen kuuluva Yrjö sai ylipäällikkönä melko suuret toimintavapaudet. Hän oli konservatiivinen ja jakoi ylennyksiä enemmän alaistensa sosiaalisen aseman ja palvelusiän kuin taitojen perusteella. Hän myös vastusteli pitkään armeijan uudistamista, vaikka Krimin sota oli osoittanut heikkouksia sen toimintakyvyssä. William Gladstonen tultua vuonna 1868 pääministeriksi Yrjö joutui kuitenkin hyväksymään joukon muutoksia: ylipäälliköstä tehtiin sotaministerin alainen, upseerinvirkojen ostaminen kiellettiin ja palvelusaikaa lyhennettiin. Lisää herttuan vastustamia uudistuksia toteutettiin vuonna 1881. Jätettyään ylipäällikön tehtävät vuonna 1895 Yrjö nimettiin kuningattaren henkilökohtaiseksi adjutantiksi ja armeijan kunniaeverstiksi.
Herttua Yrjön puoliso oli Louisa Farebrother. Avioliitto oli morganaattinen ja lasten sukunimeksi tuli Fitzgeorge.
Tyynenmerensalamanteri
Tyynenmerensalamanteri eli kalifornianjymysalamanteri ("Dicamptodon ensatus") on aksolotlien heimoon kuuluva sammakkoeläinlaji. IUCN:n punaisen listan mukaan silmälläpidettävä.
Tyynenemerensalamanteri voi kasvaa jopa 30 senttiä pitkäksi. Sillä on pehmeä ja marmorimainen iho. Sen tausta on usein harmaa tai ruskea, ja siinä on mustia kuvioita. Värit haalistuvat vanhetessa.
Tyynenmerensalamanteria tavataan Tyynenmeren rannikolta ja läheisiltä vuoristoilta Kaliforniasta enintään 900 metrin korkeudesta. Toukat elävät enimmäkseen virroissa, mutta niitä on löydetty myös joistakin vuoristojen lammista ja järvistä. Aikuiset elävät kosteissa metsissä. Se pysyy päiväsaikaan kaivautuneena sammalikkoon ja kaatuneiden puiden alle.
Tyynenmerensalamanterin munat ja toukat elävät vedessä. Naaras suojelee munia pedoilta. Laji pyydystää selkärangattomia eläimiä ja pieniä selkärankaisia eläimiä. Toukat syövät selkärangattomia, kuten päivänkorennon toukkia. Tyynenmerensalamanteri päästää säikähtäessään koiran haukahdukselta tai parkaisulta kuulostavan äänen, kun taas muut pyrstösammakot ovat äänettömiä.
Adolf (Cambridgen herttua)
Adolphus (Adolf) Frederick, Cambridgen ensimmäinen herttua, Tipperaryn kreivi, paroni Culloden (24. helmikuuta 1774 Lontoo – 8. heinäkuuta 1850 Lontoo) oli Ison-Britannian kuningasperheen jäsen ja sotamarsalkka, joka toimi Ison-Britannian kanssa personaaliunionissa olleen Hannoverin käskynhaltijana 1816–1837. Hän oli kuningas Yrjö III:n seitsemäs ja nuorin poika.
Adolf opiskeli Göttingenin yliopistossa Saksassa ja aloitti sotilasuransa Hannoverin armeijassa. Ranskan vallankumoussotiin liittyneen Hollannin-sotaretken aikana vuonna 1793 hän toimi brittien etujoukkojen komentajana ja haavoittui vakavasti sekä jäi vangiksi Hondschooten taistelussa, mutta vapautui pian. Seuraavana vuonna Adolf pääsi jäseneksi Englannin parlamentin ylähuoneeseen. Vuonna 1801 häntä varten luotiin Cambridgen herttuan sekä Tipperaryn kreivin arvot, ja seuraavana vuonna hänet nimitettiin valtakunnanneuvoston jäseneksi. Adolf sai 1803 vastuulleen Hannoverin puolustusken, mutta hänet erotettiin pian tästä tehtävästä. Vuonna 1813 hänet ylennettiin sotamarsalkaksi ja nimettiin 1816 Hannoverin käskynhaltijaksi. Kun Hannoverin vaaliruhtinaskunta korotettiin kuningaskunnan asemaan, Adolfista tuli 1831 sen varakuningas. Kaksi vuotta myöhemmin hän säädätti Hannoverille uuden perustuslain. Britannian ja Hannoverin unioni purkautui vuonna 1837, jolloin herttua Adolf palasi Englantiin ja asui siellä lopun ikänsä.
Adolfin poika oli sotamarsalkka, Cambridgen herttua Yrjö.
Trecastelli
Trecastelli on kunta Italiassa Marchen alueella olevassa Anconan maakunnassa. Kunta perustettiin vuonna 2014, kun kolme kuntaa, Castel Colonna (1 024 asukasta), Monterado (2 147) ja Ripe (4 412), yhdistyivät muodostaen Trecastellin kunnan.
Vallefoglia
Vallefoglia on kunta Italiassa Marchen alueella olevassa Pesaro e Urbinon maakunnassa. Kunta perustettiin vuonna 2014, kun kaksi kuntaa, Colbordolo (6 211 asukasta) ja Sant'Angelo in Lizzola (8 815), yhdistyivät muodostaen Vallefoglian kunnan.
Fredrik (Yorkin ja Albanyn herttua)
Frederick (Fredrik) Augustus, Yorkin ja Albanyn herttua (16. elokuuta 1763 Lontoo – 5. tammikuuta 1827 Lontoo) oli Ison-Britannian kuningas Yrjö III:n toinen poika ja sotamarsalkka. Hän toimi komentajana Ranskan vallankumoussotien aikana ja Ison-Britannian armeijan ylipäällikkönä Napoleonin sotien aikana 1798–1809 sekä 1811–1827.
Isänsä vaikutuksen ansiosta Fredrik valittiin vuonna 1764 vain yksivuotiaana Osnabrückin ruhtinaspiispaksi, minkä aseman hän säilytti vuoteen 1803. Hän sai Yorkin ja Albanyn herttuan arvon vuonna 1784. Fredrik muutti Saksasta Englantiin vuonna 1787. Hänen isänsä suosi häntä vanhemman veljen, kruununprinssi Yrjön kustannuksella. Vuonna 1793 Fredrik nimitettiin Hollannissa sotineen englantilais-hannoverilaisen armeijan komentajaksi. Yhdessä itävaltalaisten kanssa hän sai aluksi joitain voittoja Ranskan armeijasta Flanderissa, mutta kärsi tappion Hondschootessa syyskuussa 1793 sekä Tournaissa toukokuussa 1794 ja joutui sen seurauksena perääntymään Belgian halki. Palattuaan Englantiin vuonna 1795 hänet kuitenkin ylennettiin sotamarsalkaksi ja nimitettiin kolme vuotta myöhemmin armeijan ylipäälliköksi.
Vuonna 1799 Fredrik johti uutta hyökkäystä Hollantiin, tällä kertaa venäläisten tuella. Hän kuitenkin kärsi jälleen tappion ranskalaisille Bergenin taistelussa 19. syyskuuta ja Castricumin taistelussa 6. lokakuuta, ja joutui 18. lokakuuta allekirjoittamaan Aalkmarin sopimuksen, jossa sitoutui vetämään joukkonsa pois Hollannista. Myöhemmin Fredrik kuitenkin sai ylipäällikkönä myös hyödyllistä aikaan tukiessaan David Dundasin ajamia armeijan uudistuksia ja vastustaessaan suosikkijärjestelmää upseeriylennyksissä. Hän myös perusti Lontoon Chelseaan Duke of York’s School -sotilasakatemian. Fredrik joutui eroamaan ylipäällikön tehtävistä vuonna 1809, kun paljastui, että hänen rakastajattarensa Mary Anne Clarke oli myynyt rahasta upseereille lupauksia ylennyksistä. Alahuone vapautti herttuan syytteistä ja hän sai palata virkaansa vuonna 1811.
Veljentyttärensä Charlotten kuoltua vuonna 1817 Fredrikistä tuli ensimmäinen kruununperimysjärjestyksessä. Hän sai taakseen jyrkkien konservatiivien tuen esiintyessään katolisten emansipaation johtavana vastustajana.
Sinfoninen rock
Sinfoninen rock on progressiivisesta rockista kehittynyt alagenre. Varhaisesta progen historiasta asti termiä "sinfoninen rock" on käytetty, jotta voidaan erottaa klassisesta musiikista vaikutteita saanut proge kokeellisesta progesta. Sinfoniseksi rockiksi ei kuitenkaan lasketa rock-kappaleita, jotka on sovitettu klassiselle orkesterille. Tunnetuimpia sinfonisen rockin edustajia on esim. Electric Light Orchestra.
Harmaavahanokka
Harmaavahanokka ("Estrilda caerulescens") on loistopeippojen heimoon kuuluva varpuslintu.
Harmaavahanokkaa tavataan Afrikassa Senegalista Keski-Afrikan tasavaltaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.
Lyijyvahanokka
Lyijyvahanokka ("Estrilda perreini") on loistopeippojen heimoon kuuluva varpuslintu.
Lyijyvahanokkaa tavataan Afrikan kaakkoisosissa ja Eteläisen Afrikan pohjoisosissa sekä Keskisen Afrikan eteläosissa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.
Tuhkavahanokka
Tuhkavahanokka ("Estrilda thomensis") on loistopeippojen heimoon kuuluva varpuslintu.
Tuhkavahanokkaa tavataan Angolan länsiosissa sekä Namibian luoteisosissa. Laji on luokiteltu silmälläpidettäväksi, koska sen levinneisyysalue on suhteellisen pieni ja sen elinympäristöt ovat tuhoutumassa. Lajin on kuvattu olevan paikallisesti yleinen, mutta se on vähenemässä.
Hetehorsma
Hetehorsma ("Epilobium alsinifolium") on horsmien sukuun kuuluva, lähinnä Euroopassa, vuoristoissa ja pohjoisissa havumetsissä tavattava ruohokasvi. Se on 10–30 cm korkea ja monivuotinen.
Monivuotinen hetehorsma kasvaa 10–30 cm korkeaksi. Kasvin tyvellä on pitkiä, vahvoja ja valkoisia maarönsyjä. Varsi on haaraton tai pensasmaisesti haarova, paksu ja lyhytynivelvälinen. Alaosastaan varsi on kalju, ylempää viiruttaisesti kaarikarvainen tai joskus myös nystykarvainen. Vastakkain olevat lehdet ovat lähes ruodittomia, puikeita, leveätyvisiä, kapeakärkisiä, terävähampaisia, paksuhkoja, usein hieman kouruisia ja väriltään tummanvihreitä. Kukinto on lehdekäs ja sen ranka on viiruttaisesti kaarikarvainen tai toisinaan myös nystykarvainen. Kukinnon tukilehdet ovat muiden lehtien kaltaisia. Kukkaperä on vaihtelevassa määrin kaari- ja nystykarvainen. Kukassa on neljä verho- ja terälehteä. Kukan teriö on tumman purppuranpunainen. Sikiäin on tumma ja lähes kalju, emin luotti on nuijamainen. Suomessa hetehorsma kukkii heinä-elokuussa. Kasvin hedelmänä on 4–7 cm pitkä roteva, yläviisto kota, joka on kalju ja väriltään punertavanruskea. Haivenelliset siemenet ovat 1,3–1,8 mm pitkiä, kapean vastapuikeita, kaulallisia, sileitä ja väriltään tummanruskeita.
Hetehorsma voi risteytyä pohjanhorsman ("E. hornemannii") ja suohorsman ("E. palustre") kanssa. Risteymä pohjanhorsman kanssa on marto, suohorsman kanssa lähes marto.
Hetehorsmaa tavataan lähes pelkästään Euroopassa, jossa se on lähinnä vuoristoseutujen ja pohjoisten havumetsien laji. Sitä kasvaa muun muassa Islannissa, Norjan ja Ruotsin keski- ja pohjoisosissa, Suomen pohjoisosissa, Kuolan niemimaalla, Skotlannissa, Alppien alueella, Keski-Italiassa, Karpaateilla, Balkanin vuoristoseuduilla sekä paikoin Espanjassa ja Kreikassa. Euroopan ulkopuolella hetehorsma on tavattu ainoastaan Grönlannin länsirannikolla. Suomessa hetehorsma on alkuperäinen laji. Sitä tavataan Oulun–Kajaanin korkeudelta Lapin pohjoisosiin. Runsaimmillaan hetehorsma on Keski-Lapissa. Lajia on tavattu myös Etelä-Karjalasta kaukana muista Suomen esiintymistä.
Hetehorsma vaatii kostean kasvuympäristön. Tyypillisesti sitä tavataan havumetsissä pehmessä sammalikossa lähteiden ja hetepurojen liepeillä. Laji on kalkinsuosija.
Vihervahanokka
Vihervahanokka ("Coccopygia melanotis") on loistopeippojen heimoon kuuluva varpuslintu.
Vihervahanokkaa tavataan Afrika etelä- ja itäosissa. Lajia on kuvattu yleiseksi tai paikallisesti yleiseksi. Sen kannankehitys on vakaa, ja laji on luokiteltu elinvoimaiseksi.
Ihmisviha (albumi)
Ihmisviha on suomalaisen black metal -yhtye Azaghalin toinen kokoelma-albumi. Se julkaistiin vuonna 2001 levymerkillä Blut & Eisen Productions.
Of Beasts and Vultures
Of Beasts and Vultures on suomalaisen black metal -yhtye Azaghalin kolmas studioalbumi. Se julkaistiin vuonna 2002 levymerkillä Evil Horde Records.
Kyy (EP)
Kyy on suomalaisen black metal -yhtye Azaghalin järjestyksessään kolmas EP-levy. Se julkaistiin vuonna 2003 levymerkillä Aftermath Music.
EP:stä julkaistiin 1000:n kappaleen painos, ja nimikkokappaleesta kuvattiin musiikkivideo.
Kaikki kappaleet sanoittanut Narqath, ellei toisin mainittu.
Perkeleen luoma
Perkeleen luoma on suomalaisen black metal -yhtye Azaghalin neljäs studioalbumi. Se julkaistiin vuonna 2004 levymerkillä Aftermath Music.
Mikko Kilpeläinen
Mikko Kilpeläinen (s. 1940) on suomalainen tekniikan tutkija. Hän oli Oulun yliopiston talonrakennustekniikan professori vuodesta 1983. Hän on tutkinut kantavien rakenteiden lujuusominaisuuksia ja mitoittamista sekä rakenteideristämistä rakennusmateriaalien yleisiä teknisiä ominaisuuksia.
Jekyll &amp; Chyde
Jekyll & Chyde on rap-artisti Niko Toiskallion "Chydeone" -nimellä julkaistu pitkäsoitto. Se julkaistiin Monsp Recordsin kautta 14. helmikuuta 2014. Albumin kappaleesta "Huuhdon kultaa" julkaistiin musiikkivideo joulukuussa 2013. Albumin toinen musiikkivideo "Se lähti siitä" julkaistiin tammikuussa 2014. "Jekyll & Chyde" nousi Suomen virallisen albumilistan sijalle 35.
Kaatoja ja rännejä
Kaatoja ja rännejä on rap-artisti Tapani Kansalaisen 24. tammikuuta 2014 julkaistu pitkäsoitto. Se julkaistiin Monsp Recordsin kautta. Albumin kappaleista "Harjottelen näyttään kovanaamalta", "Kyttäjuttu", "33210 pt2" ja "Murphyn laki" on julkaistu musiikkivideot. "Kaatoja ja rännejä" nousi parhaimmillaan Suomen virallisen albumilistan kahdeksannelle sijalle.
Filmfare Awards 2013
Filmfare Awards 2013 oli 24. tammikuuta 2014 Mumbaissa pidetty tilaisuus, jossa palkittiin vuoden 2013 parhaat hindinkieliset elokuvat. Se oli järjestyksessään 59. Filmfare Awards -tilaisuus.
Mäkki (artisti)
Gert Kaasik, taiteilijanimeltään Mäkki, on virolaissyntyinen suomalainen rap-artisti ja DJ.
Mäkki julkaisi kesällä 2013 musiikkivideon ja oman versionsa Sini Sabotagen kappaleesta ”Levikset repee”. Mäkki julkaisi saman vuoden syksyllä Mustan Barbaarin kappaleesta ”Salil eka salil vika” oman versionsa nimeltä ”Laival eka laival vika”. Myöhemmin syksyllä Mäkki julkaisi kappaleen ”Pahat pimut”, joka puolestaan mukailee newyorkilaisräppäri ASAP Rockyn kappaletta ”Fuckin’ Problems”. Kappaleella vierailee rap-artisti Kube.
Mäkin ensimmäinen pitkä studioalbumi "Ihan pomona" julkaistiin Monsp Recordsin kautta 20. helmikuuta 2015. Albumi sijoittui ilmestyessään Suomen virallisen listan sijalle 11 ja pysyi listalla yhteensä 16 viikkoa, Albumi on ylittänyt kultamyyntirajan. Albumin suosikkikappaleiksi muodostuivat muun muassa kultaa myynyt single ”Kalenteris tyhjää”, ”Joka viikonloppu” sekä ”Yössä”. Levyllä vierailevat Kube, Adi L Hasla, Ruma, Tippa-T, Sini Sabotage, Kuningas Pähkinä, Setä Tamu ja Super Janne. Albumin jokaisesta sävellyksestä on julkaistu musiikkivideo, paitsi ”Hyvää yötä” -kappaleesta
Alkuvuodesta 2016 Mäkki allekirjoitti levytyssopimuksen Universal Musicin kanssa. Levy-yhtiövaihdoksen myötä julkaistiin single ”Pakastin”, joka nousi
Suomen virallisen listan sijalle 7 ja pysyi listalla 8 viikon ajan. ”Pakastin” on myynnillisesti ylittänyt platinarajan. Toukokuussa 2016 julkaistiin singlet ”Apuva” ja ”Yhtä”
joista ”Apuva” nousi julkaisuviikollaan Suomen virallisen listan sijalle 4. ”Apuva” on ylittänyt platinarajan. Mäkki julkaisi heinäkuussa 2016 toisen peräkkäisen tuplasinkun ”Muistikuvien vanki” ja ”Takas” joista esimmäinen nousi julkaisuviikolla Suomen virallisen listan sijalle 5, myös "Muistikuvien Vanki" on ylittänyt platinamyyntirajan. Tammikuussa 2017 julkaistiin singlet ”Mixet tahdo” sekä ”Zoomaa”, joista ensimmäinen nousi julkaisuviikollaan Suomen virallisen listan sijalle 2. ”Mixet tahdo” on myynnillisesti ylittänyt platinarajan. Huhtikuussa 2017 Mäkki julkaisi yhdessä Reino Nordinin kanssa singlen "Satamiljoonaa Kertaa" joka on edellisten julkaisujen tavoin ylittänyt platinamyyntirajan. Toukokuun lopussa 2017 Mäkki julkasi Yksi Totuus-yhtyeen ensimmäisen singlen "Vielä Kerran" joka nousi Suomen virallisen listan sijalle 8 sekä Helsingin Sanomien valitsemaksi kesähitiksi. Kappaleella vierailee Tommi Läntinen. Mäkki on uransa aikana saavuttanut singleillä, albumeilla ja vierailuilla yhteensä 22 kultalevyä sekä 9 platinalevyä.
Mäkki perusti 2014 Kuben kanssa räppiduon "Himmeet Kuviot".
Mäkki perusti 2017 Dj Takapotkun kanssa duon Yksi totuus
Tri-City Storm
Tri-City Storm on vuonna 1979 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Kearneystä Nebraskasta.
Sioux Falls Stampede
Sioux Falls Stampede on vuonna 1999 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Sioux Fallsista Etelä-Dakotasta.
Lombardian ympäriajo 2013
Lombardian ympäriajo 2013 oli järjestyksessään 107. Lombardian ympäriajo. Se ajettiin 242 kilometrin reitillä Bergamosta Leccoon 6. lokakuuta 2013.
Joaquim Rodríguez uusi edellisvuoden voittonsa karattuaan jälleen Villa Verganon nousussa, jonka huippu oli yhdeksän kilometriä ennen maalia. Alejandro Valverde sijoittui toiseksi ja Rafał Majka kolmanneksi.
Lähde: Cyclingnews
Kilpailussa olivat mukana seuraavat 25 joukkuetta:
Risto Leppänen (taidemaalari)
Risto Leppänen (13. helmikuuta 1926 Kuopio – 17. helmikuuta 2001 Lahti) oli suomalainen taidemaalari. Hänet tunnetaan lahtelaisia 1950-luvun kaupunkimaisemia kuvaavista tauluistaan.
Leppänen kuului lahtelaiseen niin kutsuttuun Pentti Melasen koulukuntaan, jonka taiteilijoiden tyyliä Ulla Aartomaa kuvaa Marraskuun ryhmän ja cézannelaisen jälkikubismin yhdistelmäksi. Muita Melasen koulukuntaan kuuluvia lahtelaisia taidemaalareita olivat esimerkiksi Kosti Ahonen, Paavo Sarelli ja Kaija Ikävalko.
Leppäsellä oli tapana kilpailla muiden lahtelaisten taidemaalarien kanssa siitä, kuka maalaa vuoden ensimmäisen taulun. Joka uudenvuoden yö Leppänen lähti Terttu-vaimonsa kanssa ateljeehen maalaamaan teosta, jonka tuli sääntöjen mukaan tulla kerralla valmiiksi. Näiden maalausten maalaamiseen kului yleensä noin 4–5 tuntia.
Jalkapallon Suomensarjan kausi 1968
Jalkapallon Suomensarjan kausi 1968 oli Suomen jalkapallon toiseksi korkeimman sarjatason kausi. Kausi pelattiin neljänä lohkona kaksinkertaisena sarjana. Lohkovoittajat pääsivät nousukarsintaan, jonka kaksi parasta nousi Mestaruussarjaan kaudeksi 1969.
Uusinta: TPV - ÅIFK 2–0, pelattiin Hämeenlinnassa, yleisöä 355.
Uusinta: Sisu - Tarmo 2–1 (pelattiin Kokkolassa), yleisöä 706.
Suomen jalkapallon sarjataulukoita
Ashley Williams
Ashley Errol Williams (s. 23. elokuuta 1984 Wolverhampton, Englanti) on walesiläinen jalkapalloilija, joka on Englannin Valioliigaseura Evertonin omistuksessa mutta pelaa kaudella 2018–2019 lainasopimuksella Englannin mestaruussarjassa Stoken joukkueessa. Evertoniin hän siirtyi Swanseasta, jossa hän toimi myös joukkueen kapteenina. Pelipaikaltaan Williams on keskuspuolustaja. Hänen pituutensa on 181 senttimetriä ja painonsa 91 kilogrammaa.
Williams siirtyi Swanseaan Stockport Countysta maaliskuussa 2008. Tätä ennen hän edusti vuosina 2001–2003 Hednesford Townia, jonne siirtyi West Bromwichin juniorijoukkueesta. Hän oli voittamassa liigacupia kaudella 2012–2013. Kaikkiaan hän oli pelannut 14.7.2016 mennessä 319 sarjaottelua, joissa hän oli tehnyt 14 maalia.
Walesin jalkapallomaajoukkuessa Williams pelasi ensimmäisen kerran Sloveniaa vastaan elokuussa 2005. Ensimmäisen arvokilpailujen karsintaottelunsa hän pelasi Azerbaidžania vastaan syyskuussa 2008. Hän pelasi kaikki kuusi ottelua EM-kilpailuissa 2016, joissa Wales selviytyi välieriin. Hän teki maalin puolivälieräottelussa Belgiaa vastaan. Kaikkiaan hän on pelannut 79 maaottelua ja tehnyt niissä kaksi maalia.
Bentsokaiini
Bentsokaiini eli etyyli-4-aminobentsoaatti tai etyyli-p-aminobentsoaatti (CHNO) on p-aminobentsoehapon ja etanolin muodostama esteri. Yhdistettä käytetään lääketieteessä paikallispuudutusaineena.
Huoneenlämpötilassa bentsokaiini on valkoista kiinteää ainetta. Yhdiste liukenee vain vähän veteen ja paremmin kuumaan kuin kylmään veteen. Se liukenee orgaanisiin liuottimiin kuten etanoliin, kloroformiin ja dietyylieetteriin. Myös happojen laimeat liuokset liuottavat bentsokaiinia.
Bentsokaiini vaikuttaa sitoutumalla elimistön natriumkanaviin ja estää täten hermosolujen depolarisaation. Tämä estää hermoimpulssien kulun ja siten kipuaistimuksen. Bentsokaiini stabiloi myös solukalvoja.
Bentsokaiinin puuduttavat ominaisuudet havaitsi Eduard Ritzer vuonna 1890. Yhdistettä käytetään puudutteena muun muassa hammaslääketieteessä, ihon puuduttamiseen ja kurkkukivun lievittämiseen tarkoitetuissa imeskelytableteissa.
Bentsokaiinin sivuvaikutuksia voivat topikaalisessa käytössä olla allergiset reaktiot ja methemoglobinemia eli methemoglobiinin määrän lisääntyminen veressä.
Bentsokaiinia voidaan valmistaa esteröimällä p-aminobentsoehappoa etanolin kanssa happaman katalyytin kuten rikkihapon läsnä ollessa. Toinen tapa valmistaa yhdistettä on etyyli-p-nitrobentsoaatin pelkistys raudan avulla.
Afrikantasku
Afrikantasku eli afrikankivitasku ("Saxicola torquatus") on Saharan eteläpuolisessa Afrikassa esiintyvä lintu.
Afrikantaskun taksonomiaa on tutkittu paljon ja eri tutkimuksissa on saatu hiukan erilaisia johtopäätöksiä. BirdLife International suosittelee 2014 että "Saxicola torquatus" pidetään yhtenä lajina.
Suomessa BirdLife Suomen rariteettikomitea päätti vuonna 2011, että mustapäätaskun alalajit jaetaan lännessä eläväksi mustapäätaskuksi ja idässä eläväksi idänpensastaskuksi (nykyisin sepeltasku). Tieteellinen nimi "Saxicola torquatus" säilyy Saharan eteläpuolisessa Afrikassa esiintyvän mustapäätaskulajin nimenä, mutta päätöksessä ei mainita sille suomenkielistä nimeä.
Afrikantaskun alalajeja ovat
Aiemmin myös mustapäätasku ja sepeltasku luokiteltiin samaan lajiin.
Niiden alalajit:
Esiintyy Saharan eteläpuolisessa Afrikassa.
Viherlehtisammakko
Viherlehtisammakko ("Hyla cinerea") on "Hyla"-sukuun kuuluva lehtisammakkolaji. Joskus sitä kutsutaan sadesammakoksi. Se liikkuu enimmäkseen
öisin.
Eläimen pituus on 3–6 cm. Viherlehtisammakko pystyy vaihtamaan väriään. Yleensä se on kirkkaan vihreä, mutta pariteluaikana siitä tulee keltainen ja kylmässä vedessä se muuttuu harmaaksi. Sen vatsapuoli on vaaleampi kuin selkäpuoli. Sillä on kyljessään vaalea juova. Silmien väri on kullankeltainen.
Viherlehtisammakkoa tavataan Yhdysvaltojen kaakkoisosassa. Sitä esiintyy metsissä.
Muninta tapahtuu keväällä veteen.
Laji pyydystää hyönteisiä.
Mauno Vanhala
Mauno Vanhala (s. 25. kesäkuuta 1949 Saarijärvi) on jyväskyläläinen yleislääketieteen professori Itä-Suomen yliopistossa ja perusterveydenhuollon yksikön ylilääkäri Keski-Suomen keskussairaalassa vuodesta 2007 lähtien. Aiemmin Vanhala on työskennellyt terveyskeskuslääkärinä muun muassa Ruokolahdella, Äänekoskella ja Pieksämäellä sekä johtavana lääkärinä Imatralla ja Laukaassa.
Vanhala väitteli tohtoriksi vuonna 1996 Kuopion yliopistosta. Hänen väitöskirjansa käsitteli metabolisen oireyhtymän (MBO) tunnistamista ja vallitsevuutta suomalaisessa keski-ikäisessä väestössä. Tutkijanuransa aikana hän on julkaissut kotimaisten julkaisujen ohella 92 kansainvälistä lääketieteellistä artikkelia ja ollut kirjoittajana muun muassa Lääkärin käsikirja -teoksessa. Hän on ohjannut kahdeksan väitöskirjaa yleislääketieteen, psykiatrian ja sisätautien alalle. Viimeaikainen tutkimusaktiviteetti on kohdentunut MBO:n ja masennuksen väliseen yhteyteen sekä masennuksen aineenvaihdunnallisiin piirteisiin. MBO on hänen kehittämänsä lyhenne metaboliselle oireyhtymälle ja se on yleisesti hyväksytty.
Vanhala tunnetaan perusterveydenhuollon puolustajana ja sosiaalisten yritysten sekä osuuskuntatoiminnan puolestapuhujana. Hän on osallistunut aktiivisesti keskusteluun sosiaali- ja terveydenhuollon rakennemuutoksesta (ns. sote-uudistus) julkaisemalla useita aihetta koskevia mielipidekirjoituksia muun muassa Keskisuomalaisessa ja Helsingin Sanomissa.
Vanhala valittiin perussuomalaisten ehdokkaana Jyväskylän kaupunginvaltuustoon vuoden 2012 kunnallisvaaleissa (ääniä 1 200). Hän on Jyväskylän perusturvalautakunnan puheenjohtaja. Vanhala oli ehdolla myös vuoden 2014 europarlamenttivaaleissa. Kevään 2015 eduskuntavaaleissa hän jäi varasijalle Keski-Suomen vaalipiirissä. Hänet valittiin Jyväskylän kaupunginvaltuustoon myös vuoden 2017 kuntavaaleissa (881 ääntä). Elokuussa 2017 Vanhala siirtyi perussuomalaisista keskustan valtuustoryhmään.
Vetehis-luokan sukellusvene
Vetehis-luokka oli Suomen merivoimien käyttämä sukellusveneluokka toisen maailmansodan aikana. Luokkaan kuuluivat nimialus "Vetehisen" lisäksi "Vesihiisi" sekä "Iku-Turso". Alukset on nimetty suomalaisen kansantaruston olentojen mukaan.
Suomen sukellusveneaseen muodostamisen mahdollisti vuoden 1927 laivastolaki. Kolmen aluksen luokan suunnittelutyö annettiin hollantilaiselle insinööritoimistolle. Luokasta piti alun perin tulla Saksan laivaston 500 tonnin sukellusveneen prototyyppi, mutta saksalaiset valitsivat itselleen 750 tonnin Espanjassa valmistetun alustyypin. Alusten rakentaminen aloitettiin vuonna 1927 Crichton-Vulcan Oy:n telakalla Turussa. "Vesihiisi" ja "Vetehinen" valmistuivat vuonna 1930, "Iku-Turso" vuonna 1931.
Luokan alusten uppouma oli 493 tonnia pinta-ajossa ja 716 tonnia sukelluksissa. 63,5 metriä pitkien ja 6,2 metriä leveiden alusten syväys oli 3,6 metriä. Aluksilla oli 30 hengen miehistö. Niiden pääaseistuksena oli neljä 53 cm torpedoputkea, joista kaksi keulassa ja kaksi perässä, ja niihin kuusi torpedoa. Muina aseina oli 76 millimetrin kansitykki, 20 millimetrin ilmatorjuntatykki ja konekivääri. Lisäksi alus kykeni kuljettamaan 20 miinaa.
Alusten voimanlähde oli diesel-sähköinen. Dieselmoottorin tuottaessa 1060 hevosvoimaa ja sähkömoottorin 600 hevosvoimaa. Koneisto mahdollisti pinta-ajossa 12,5 solmun ja sukelluksissa 8,5 solmun nopeuden. Polttoaine mahdollisti 150 tunnin pinta-ajon ja akusto 20 tunnin sukellusajan. Toiminta-ajan ollessa maksimissaan kaksi viikkoa. Alus kykeni sukeltamaan minuutissa 75 metriin.
Vuoteen 1935 asti kaikki isot sukellusveneet olivat harjoituskäytössä. Kun "Vesikko" liittyi laivueeseen, aloitettiin alusten vuorottelu siten, että 1-2 venettä oli vuosittain poissa harjoituksista.
Sukellusveneiden emälaivoina toimivat aluksi tykkivene "Klas Horn" ja miinalaiva "Louhi". Vuonna 1938 sukellusveneiden emälaivaksi suunniteltu jäänmurtaja "Sisu" valmistui ja korvasi edelliset emälaivat.
Talvisodan aikana Vetehis-luokan alukset tekivät useita partiomatkoja Itämerelle, jopa Gotlannin eteläkärjen tasalle, mutta toiminta ei ollut menestyksellistä. "Vesihiisi" ja "Vetehinen" laskivat molemmat Viron rannikolle miinoitteen, joihin upposi ainakin yksi saksalaisen alus.
Jatkosodassa sukellusveneet aloittivat miinanlaskijoina. Ne laskivat kesäkuussa 1941 Viron rannikolle yhteensä kahdeksan miinavaarannosta. Miinoitteet vahingoittivat tai tuhosivat ainakin viisi alusta: yhden hävittäjän, yhden sukellusveneen ja kolme kuljetusalusta. Yhteensä sukellusveneet laskivat jatkosodan aikana 242 miinaa. Ne kaikki osallistuivat myös meritaisteluihin neuvostoliittolaisten sukellusveneiden kanssa ja upottivat kolme vihollissukellusvenettä joko torpedoin tai puskemalla.
Villasormustinkukka
Villasormustinkukka ("Digitalis lanata") on sormustinkukkien sukuun kuuluva laji.
Villasormustinkukka on 40–120 cm korkea. Lehdet melkein karvattomat, suikeat ja hieman hammaslaitaiset. Kukinto on karvainen ja symmetrinen ja kukat 2-3 cm pitkiä sormustimen mallisia karvaisia, kellertävän ruskeita joissa ruskeat suonet. Kukinta aika elokuu-syyskuu. Sisältää tappavan myrkyllisiä aineita, kuten digitoksiinia (CHO) ja digitaliinia (CHO). Villasormustinkukasta saadaan myös lanatosidi A (CHO) ja lanatosidi C (CHO) nimisiä sydänglykosideja. Kasvia käsiteltäessä on syytä käyttää puutarhakäsineitä.
Euroopassa villasormustinkukka esiintyy Espanjassa ja Mustanmeren rannalla, muualla Meksikossa, Andeilla ja Aasiassa.
Vaikeiden sydänsairauksien hoitoon.
Sammon Suojelijat
Sammon Suojelijat on tuleva Markku Pölösen ohjaama suomalainen seikkailuelokuva. Elokuva sijoittuu nykyhetkeen ja aikaan ennen kristinuskon tuloa Suomeen. Nämä aikajaksot ovat elokuvassa osin päällekkäin ja vaikuttavat toisiinsa. Elokuvasäätiö on antanut käsikirjoitukseen 4 000 euron apurahan.
Viheltäjäsammakot
Viheltäjäsammakot (Leptodactylidae) on sammakoiden lahkoon kuuluva heimo. Siihen kuuluu neljä alaheimoa: Ceratophryinae, Hylodinae,
Leptodactylinae ja "Telmatobiinae".
Täysikasvuisen yksilön pituus on 1-25 cm. Viheltäjäsammakot on varsin monimuotoinen heimo.
Heimon lajeja tavataan enimmäkseen trooppisessa Amerikassa. Viheltäjäsammakoita esiintyy sekä vedessä, maalla että puissa.
Kätilö (elokuva)
Kätilö on vuonna 2015 ensi-iltansa saanut draamaelokuva, jonka on ohjannut Antti J. Jokinen. Se perustuu Katja Ketun samannimiseen romaaniin vuodelta 2011 ja kertoo suomalaisnaisen ja suomalais-saksalaisen SS-upseerin välille kehittyvästä rakkaudesta keskellä Lapin sotaa. Elokuvan pääosissa ovat Krista Kosonen, Lauri Tilkanen, Pirkka-Pekka Petelius ja Tommi Korpela.
Krista Kosonen palkittiin roolistaan parhaan naispääosan Jussilla ja Pirkka-Pekka Petelius parhaan miessivuosan Jussilla.
Elokuvan kuvaukset alkoivat 13. toukokuuta 2014 Liettuassa, missä elokuvaa kuvattiin kuusi viikkoa. Elokuvaa kuvattiin myös Lapissa ja Pohjois-Norjassa. Liettuaan rakennettiin elokuvaa varten kuvauspaikaksi vankileiri.
Krista Kosonen leikkasi pitkät hiuksensa Helenan roolia varten ja opetteli vahvan murteen. Elina Knihtilä laihdutti elokuvaa varten kymmenen kiloa ja leikkasi pitkät hiuksensa näyttääkseen sotavangilta. Elokuvassa natsiupseeria näyttelevä Tommi Korpela laihdutti rooliaan varten 20 kiloa.
Etelä-Suomen Sanomien Jarmo Valkolan mielestä Jokinen tarjoaa persoonallisen ja tarkasti jäsennellyn vision Lapin sodasta: ”Se on paitsi Kososen tulkitseman naisen visio myös historiallisesti orientoitunut elokuva, jossa saksalaisten läsnäolo jättää moninaiset jälkensä suomalaiseen todellisuuteen.” Helsingin Sanomien Nyt-liitteessä Pertti Avola pitää "Kätilöä" ”monin tavoin epäonnistuneena” elokuvana, joka sortuu hollywoodmaiseen pintakiiltoon ja juonen sekavuuteen. Elokuvaa kannattelevat hänen mukaansa Krista Kososen sekä Tommi Korpelan, Pirkka-Pekka Peteliuksen ja Leea Klemolan roolityöt. Länsi-Savon Tuukka Vartiaisen mielestä "Kätilö" on tukehtua emotionaaliseen pauhuun, musiikkiin ja komeisiin kuviin, mutta Helenan ja Johanneksen suhde jää tunnetasolla etäiseksi.
Krista Kosonen sai parhaan naispääosan palkinnon Shanghain kansainvälisillä elokuvafestivaaleilla. Kosonen palkittiin roolistaan myös parhaan naispääosan Jussilla. Pirkka-Pekka Petelius palkittiin roolistaan parhaan miessivuosan Jussilla.
International Historical Film Festivalilla Belgian Waterloossa elokuva palkittiin lokakuussa 2015 parhaan elokuvan palkinnolla ja Krista Kosonen parhaan naisnäyttelijän palkinnolla.
Yhden hengen orgiat
Yhden hengen orgiat: Esseitä luetusta elämästä on Tommi Melenderin vuonna 2013 ilmestynyt esseekokoelma kaunokirjallisuudesta.
Muuruejärvi
Muuruejärvi on järvi Viitasaarella ja Viitasaaren reitillä. Sen pinta-ala on 25,3 neliökilometriä. Järvi saa vetensä Huopanankoskea myöten Vuosjärvestä, ja laskee ne edelleen Keihärinkosken kautta Ylä-Keiteleeseen. Järven eliöstöön kuuluvat ahven, harjus, muikku ja jokirapu.
Victor Carbone
Victor Carbone (s. 13. syyskuuta 1992 São Paulo, Brasilia) on brasilialainen moottoriurheilija.
Hän kilpaili karting-sarjoissa vuodet 2002-2007. Vuonna 2008 Carbone siirtyi Skip Barber Western Regional Series -sarjaan, jossa hän sijoittui sarjan kahdeksanneksi. Vuonna 2009 Carbone kilpaili Formula 2000 -sarjassa sijoittuen sarjan kymmennenksi. Vuonna 2010 hän voitti sarjan mestaruuden. Vuonna 2011 Carbone siirtyi Indy Lights -sarjaan, jossa hän voitti yhden kilpailun ja sijoittui sarjan kuudenneksi. Vuonna 2012 hän sijoittui jälleen kuudenneksi. Vuonna 2013 Carbone ajoi Kanadan Porsche GT3 Cup Challenge -sarjassa sijoittuen sarjan kymmenneksi. Samana vuonna hän ajoi yhden kilpailun Indy Lights -sarjassa. Vuonna 2014 Carbone siirtyi GP3-sarjaan Trident -tallin kuljettajaksi, jossa ajoi vain kahdeksan kilpailua saavuttamatta pisteitä.
Ken Anderson
Ken Anderson voi tarkoittaa ainakin seuraavia:
Castelfranco Piandiscò
Castelfranco Piandiscò on kunta Italiassa Toscanan alueella olevassa Arezzon maakunnassa. Kunta perustettiin vuonna 2014, kun kaksi kuntaa, Castelfranco di Sopra (3 048 asukasta) ja Pian di Scò (6 465), yhdistyivät muodostaen Castelfranco Piandiscòn kunnan.
Pratovecchio Stia
Pratovecchio Stia on kunta Italiassa Toscanan alueella olevassa Arezzon maakunnassa. Kunta perustettiin vuonna 2014, kun kaksi kuntaa, Pratovecchio (3 080 asukasta) ja Stia (2 882), yhdistyivät muodostaen Pratovecchio Stian kunnan.
Kalki Koechlin
Kalki Koechlin (s. 10. tammikuuta 1984) on intialainen näyttelijä, jolla on ranskalaiset sukujuuret. Hän teki ensiesiintymisensä hindinkielisessä elokuvateollisuudessa Anurag Kashyapin ylistetyssä elokuvassa "Dev.D" (2009) ja voitti parhaan naissivuosan Filmfare Awards -palkinnon.
Koechlin meni naimisiin elokuvantekijä Anurag Kashyapin kanssa 30. huhtikuuta 2011.
Muurutvirta
Muurutvirta eli Muuruekoski on perattu virta Kuopion Juankoskella Akonveden ja Muuruveden välissä. Se sijaitsee Vuoksen päävesistössä.
Virta sijaitsee hiukan itään Muuruveden kirkolta. Kuten muutkin Kuopion-Karjalankosken väylän matalat virrat ja pikkusalmet, Muurutvirtakin on ruopattu ja siitä tehtiin laivakulkukelpoinen vuosina 1896-1900. Väylän syvyys oli silloin Muurutvirrassa matalan veden aikaan 2,08 metriä ja pohjan leveys 12 metriä.
Kauluriseppä
Kauluriseppä ("Semnornis ramphastinus") on Amazonin sademetsässä esiintyvä lintu.
Esiintyy kosteissa metsissä länteen Andien rinteiltä Luoteis-Ecuadorissa ja Lounais-Kolumbiassa. Vaikka se on edelleen melko yleinen paikallisesti, kanta on heikentynyt, koska sitä on pyydystetty häkkilinnuksi.
Aiemmin se on luokiteltu muiden seppien heimoon Capitonidae. Kuitenkin DNA-tutkimukset ovat vahvistaneet, että tämä on huono luokittelu, sillä Uuden maailman sepät ovat läheistä sukua tukaaneille mutta Vanhan maailman sepät eivät ole. Tämän seurauksena aprikoosisepät luokitellaan erilliseen aprikoosiseppien heimoon Semnornithidae.
Muutoksentekijä-palkinto
Muutoksentekijä-palkinto oli Väinö Tannerin säätiön vuodesta 1992 myöntämä tunnustuspalkinto. Sen arvo oli 300 000 markkaa, ja se myönnettiin kulttuuria uutta luovalla tavalla edistäneelle tai erityisen lahjakkaalle nuorelle henkilölle. Vuodesta 2000 Säätiö ei ole enää myöntänyt muita kuin tunnustuspalkintoa nimeltä Tanner-palkinto.
Colin Campbell (sotilas)
Colin Campbell, paroni Clyde (20. lokakuuta 1792 Glasgow – 14. elokuuta 1863 Chatham, Kent) oli brittiläinen sotapäällikkö.
Hänen isänsä oli Macliver-niminen skottilainen puuseppä. Hän pääsi vuonna 1807 ylipäällikön, Yorkin ja Albanyn herttua Fredrikin avulla armeijaan, ja hänen sukunimekseen kirjattiin hänen äitinsä tyttönimi Campbell. Hänestä tuli jo 15-vuotiaana vänrikki, mutta alhaisen taustansa vuoksi hän yleni aluksi melko hitaasti. Campbell osallistui vuoden 1812 sotaan Yhdysvaltoja vastaan, Espanjan sotaretkeen, Guyanassa vuonna 1823 puhjenneen Demerara-kapinan kukistamiseen sekä ensimmäiseen oopiumisotaan Kiinassa vuonna 1842. Vuoteen 1843 mennessä hän yleni everstiksi. Vuosina 1846–1853 Campbell palveli Intiassa ja palkintona kunnotautumisestaan toisessa sikhisodassa (1848–1849) hänet lyötiin 1849 ritariksi. Hän jätti palveluksen vuonna 1853, mutta hänet kutsuttiin takaisin jo seuraavana vuonna Krimin sodan puhjettua ja nimitettiin kenraalimajuriksi ylennettynä ylämaalaisen prikaatin komentajaksi. Hän ja hänen prikaatinsa olivat keskeisessä roolissa varsinkin Alman, Balaklavan ja Inkermanin taisteluissa. Balaklavassa 25. lokakuuta 1854 Campbellin komentamat ylämaalaiset torjuivat venäläisen ratsuväen hyökkäyksen muodostamalla kuuluisan ”ohuen punaisen viivan”.
Campbell ylennettiin 1856 kenraaliluutnantiksi. Sepoykapinan puhjettua Intiassa hänet nimitettiin Intiaan sijoitettujen joukkojen ylipäälliköksi 12. heinäkuuta 1857 ja hän saapui Kalkuttaan kuukautta myöhemmin. Kapinan kukistamisessa hän eteni varsin varovaisesti ja sai tämän vuoksi osakseen arvostelua, mutta onnistui toisaalta pitämään omien joukkojensa miestappiot pieninä. Campbellin joukot vapauttivat Lucknow’n piirityksestä 16.–17. marraskuuta 1857, minkä jälkeen hän määräsi kaupungin evakuoitavaksi. Lopullisesti hän valtasi sen maaliskuussa 1858. Rauhoitettuaan lopulta Intian Campbell sai monia kunnianosoituksia. Hänet korotettiin 1858 pääriksi nimellä paroni Clyde ja 1862 hänet ylennettiin sotamarsalkaksi. Kuoltuaan seuraavana vuonna hänet haudattiin Westminster Abbeyyn.
Olof Sarnes
Olof Sarnes on suomalainen aktiiviuransa lopettanut koripalloilija ja koripallovalmentaja.
Sarnes pelasi Suomen pääsarjaa Tampereen Pyrinnössä neljä kautta vuosina 1952–1955 ja kuului Tampereen Kiertäjien SM-sarjajoukkueeseen kaudella 1961.
Sarnes toimi Pyrinnön päävalmentajana vuosina 1952–1955 lukuun ottamatta kautta 1953, jolloin hän toimi Henry Frameliuksen apuvalmentajana.
Kulttuuriteologia
Kulttuuriteologia on teologinen tieteenala, joka tutkii kulttuuria. Luonteeltaan kulttuuriteologia muistuttaa hyvin paljon kulttuurifilosofiaa, mutta on eksistentiaalisten kysymysten lisäksi kiinnostunut myös kulttuurin hengellisestä puolesta.
Kulttuuriteologia yrittää muun muassa kehittää uskonnollista kieltä lähemmäksi arkipäiväistä kielenkäyttöä, jotta uskonto tulisi lähemmäs arkea ja siten helpommin ymmärrettäväksi. Teologialla on myös kriittinen tehtävä tarkastella kulttuuria ja sen toimintaa.
Merkittäviä kulttuuriteologeja ovat yhdysvaltalaiset Paul Tillich ja H. Richard Niebuhr, jotka tutkivat teologian ja uskonnon roolia kulttuurissa.
Figline e Incisa Valdarno
Figline e Incisa Valdarno on kunta Italiassa Toscanan alueella olevassa Firenzen metropolikaupungissa. Kunta perustettiin vuonna 2014 kun kaksi kuntaa, Figline Valdarno (16 971 asukasta) ja Incisa in Val d'Arno (6 373), yhdistyivät muodostaen Figline e Incisa Valdarnon kunnan.
Scarperia e San Piero
Scarperia e San Piero on kunta Italiassa Toscanan alueella olevassa Firenzen metropolikaupungissa. Kunta perustettiin vuonna 2014 kun kaksi kuntaa, San Piero a Sieve (4 233 asukasta) ja Scarperia (7 795), yhdistyivät muodostaen Scarperia e San Pieron kunnan.
Henry Framelius
Henry Framelius on suomalainen aktiiviuransa lopettanut koripalloilija, koripallovalmentaja ja -tuomari.
HOK-Veikkojen kasvatti Framelius voitti seuran edustusjoukkueessa Suomen mestaruuden vuonna 1944. Vuonna 1953 hän sekä pelasi että toimi Tampereen Pyrinnön päävalmentajana. Vuonna 1951 Framelius sai ensimmäisenä suomalaisena viiden muun ohella kansainvälisen tuomarin oikeudet.
Fabbriche di Vergemoli
Fabbriche di Vergemoli on kunta Italiassa Toscanan alueella olevassa Luccan maakunnassa. Kunta perustettiin vuonna 2014, kun kaksi kuntaa, Fabbriche di Vallico (505 asukasta) ja Vergemoli (326), yhdistyivät muodostaen Fabbriche di Vergemolin kunnan.
Veikka Toivonen
Veikka Juhani Toivonen (s. 2. elokuuta 1946 Riihimäki) on suomalainen aktiiviuransa lopettanut koripalloilija ja koripallovalmentaja.
Pispalan Tarmon kasvatti Toivonen edusti Tarmoa miesten SM-sarjassa neljä kautta vuosina 1971–1975. Kaudella 1995–1996 Toivonen toimi Tampereen Pyrinnön päävalmentajana.
Sano se mulle
”Sano se mulle” on Elias Kaskinen & Päivän Sankarit -yhtyeen kappale, joka julkaistiin yhtyeen ensimmäisenä singlenä 15. marraskuuta 2013. Kappale on ensimmäinen singlejulkaisu yhtyeen elokuussa 2015 julkaistulta esikoisalbumilta "Elämä lupaa mulle". Kappaleen on säveltänyt ja sanoittanut Elias Kaskinen.
Singlen kanssa yhtäaikaisesti julkaistiin kappaleen musiikkivideo. Videon on ohjannut Saku Perintö ja sillä esiintyvät yhtyeen laulaja Elias Kaskisen lisäksi näyttelijät Miila Virtanen ja Eppu Pastinen.
Arthur (Connaughtin herttua)
Arthur William Patrick Albert, Connaughtin ja Strathearnin herttua (1. toukokuuta 1850 Lontoo – 16. tammikuuta 1942 Bagshot Park, Surrey) oli Ison-Britannian kuningasperheen jäsen ja sotilas. Hän oli kuningatar Viktorian ja prinssipuoliso Albertin kolmas poika. Arthur toimi Kanadan kenraalikuvernöörinä 1911–1916.
Arthurin on sanottu olleen kuningatar Viktorian suosikkipoika. Hän meni Woolwichin kuninkaalliseen sotilasakatemiaan vuonna 1866, valmistui 1868 insinööriluutnantiksi ja palveli seuraavasta vuodesta alkaen tykistössä. Häntä varten luotiin vuonna 1874 Connaughtin ja Strathearnin herttuan arvo. Arthur ylennettiin 1880 everstiksi, 1893 kenraaliksi ja 1902 sotamarsalkaksi. Hän komensi ensimmäistä kaartinprikaatia Egyptissä käydyssä Tel el-Kebirin taistelussa vuonna 1882. Arthur oli 1886–1890 Bombayn sotilaskomentajana Intiassa, 1893–1898 Aldershotin sotilasleirin päällikkönä, 1900–1904 Irlannin joukkojen ylipäällikkönä ja vuodesta 1901 samanaikaisessti kolmannen armeijakunnan komentajana. Vuosina 1904–1907 hän oli armeijan ylitarkastaja ja 1907–1909 Välimerelle sijoitettujen brittiläisten joukkojen ylipäällikkönä Maltalla. Toimiessaan Kanadan kenraalikuvernöörinä 1911–1916 prinssi Arthur herätti ristiriitaisia tunteita pyrkiessään puuttumaan maan sisäisiin sotilasasioihin. Hän toimi sen jälkeen vielä erinäisissä tehtävissä ennen kuin vetäytyi julkisesta elämästä vuonna 1928.
Arthurin puoliso oli vuodesta 1879 Preussin prinsessa Louisa Margareta, prinssi Fredrik Kaarlen tytär. Heidän ainoa poikansa Arthur toimi myöhemmin Etelä-Afrikan kenraalikuvernöörinä. Heidän tyttärensä Margaret nai vuonna 1905 Ruotsin kruununprinssin, tulevan kuningas Kustaa VI Aadolfin.
Casciana Terme Lari
Casciana Terme Lari on kunta Italiassa Toscanan alueella olevassa Pisan maakunnassa. Kunta perustettiin vuonna 2014 kun kaksi kuntaa, Casciana Terme (3 607 asukasta) ja Lari (8 779), yhdistyivät muodostaen Casciana Terme Larin kunnan.
Crespina Lorenzana
Crespina Lorenzana on kunta Italiassa Toscanan alueella olevassa Pisan maakunnassa. Kunta perustettiin vuonna 2014, kun kaksi kuntaa, Crespina (4 188 asukasta) ja Lorenzana (1 200), yhdistyivät muodostaen Crespina Lorenzanan kunnan.
Arto Savander
Arto Savander (s. 30. elokuuta 1955) on suomalainen koripallovalmentaja.
Savander on valmentanut Suomessa sekä miesten että naisten pääsarjatason joukkueita. Hänen valmennuksessaan muun muassa Lahden Sampo-Basket voitti naisten Suomen mestaruuden vuosina 1987 ja 1988, ja Rekolan Urheilijat nousi I-divisioonaan vuonna 2001. Tampereen Pyrinnön miesten pääsarjassa pelannutta edustusjoukkuetta Savander valmensi kaudella 1988–1989, jolloin Pyrintö oli runkosarjan viimeinen voittaen vain yhden ottelun 18:sta.
Strip Me
Strip Me on englantilaisen laulaja-lauluntekijän Natasha Bedingfieldin kolmas studioalbumi. Se julkaistiin 7. joulukuuta 2010 ja julkaisijana toimi Phonogenic. Toukokuussa 2011 julkaistiin albumin kansainvälinen versio uudella kansikuvalla ja ylimääräisillä kappaleilla.
Myameri
Myameri eli myavaihe on Itämeren nykyisen vaiheen geologinen nimitys. Nimitys on annettu rannikoilla elävän hietasimpukan ("Mya arenaria") mukaan. Hietasimpukka on levinnyt Itämereen vasta historiallisella ajalla.
Hanna Visala
Hanna Visala on Ylen uutisjuontaja ja toimittaja. Hän toimii myös Yle Uutisluokka -mediakasvatushankkeen tuottajana. Visala on valmistunut Tampereen yliopistosta filosofian maisteriksi vuonna 1998 ja on työskennellyt Ylellä vuodesta 2002.
Sioux City Musketeers
Sioux City Musketeers on vuonna 1972 perustettu yhdysvaltalainen juniorijääkiekkoseura, joka pelaa USHL:ssa. 
Seura on kotoisin Sioux Citystä Iowasta.